Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: (1) A közoktatásról szóló 1993. évi LXXIX. törvény (a továbbiakban: Kt.) 4. § (4) bekezdése helyébe a következõ rendelkezés
Paragraph Index: 669

(4) A törvényességi ellenõrzést ellátó mûködést engedélyezõ szerv a nevelési-oktatási intézmény mûködését felfüggesztheti, ha az ott folyó nevelõ és oktató munka a közbiztonságot, a közrendet, a közegészségügyet, a közerkölcsöt sérti, vagy mások jogai, szabadságjogai ellen irányul, továbbá, ha a nevelési-oktatási intézmény a feladatainak ellátásához szükséges feltételekkel nem rendelkezik. A mûködés felfüggesztése elõtt – kivéve, ha a késedelem jelentõs vagy helyrehozhatatlan kárral, illetve veszéllyel járna – megfelelõ határidõ biztosításával fel kell hívni a fenntartót a kifogásolt tevékenység megszüntetésére, illetve a hiányosságok pótlására. A mûködést engedélyezõ szerv ebben az esetben elrendelheti a határozat fellebbezésre tekintet nélküli végrehajtását. A mûködést engedélyezõ szerv a határozat jogerõre emelkedését követõ tizenöt napon belül – kivéve, ha annak oka megszûnt – köteles a (3) bekezdés szerint a pert megindítani, s az ott szabályozottak szerint eljárni.

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes